قطر مذاکرات، او د افغانستان راتلونکی
څیړونکي واېي که یو ځل په ښه نیت د امن خبری اتری پیل شوي نو امکان ډیر دی چې ډیرې ستونزی به هوارې هم شي او د ډیرو د حل د پاره به نوې لاری چاری په راتلونکې کې پرانستې شي.
بهروزخان د افغانستان د شخړې د امن د خبرو اترو د لارې پروسه د پېل نه مخکې ختمه شوه او کنه، د یو ګران سفر په لور ړومبي قدمونه په لرزیدونکو خپوخو پورته شول. د ډیرې مودې راهسې دا خبرونه خوریدل چې د افغانستان د جګړې یوغټ فریق یعنی طالبان به په رسمي توګه ډیر زر په قطر کې خپل سیاسي دفتر خلاص کړي چې به ورسره سم د امن راوستلو خبری اتری پیل کې. د جون په اتلسمه نیټه دغه دفتر په رسمي توګه پرانستل شو. ولې داسې ښکاري چې دغه هر څه د نه کیدو په انداز اوشو. یو خوا طالبانو د قطر په سیاسي دفتر خپل سپین بیرغ پورته کړو. او د خبرونو د مخه لږ وخت پس دغه بیرغ بیا راکوز کړی شو. د بلې خوا په کابل کې صدر حامد کرزۍ د امریکا سره د دوه اړخیزه امنیتي لوظنامې د څلورم پړاو نه په شا شو. او دغه شان د سولی عالي کمیشن هم د قطر د خبرو اترو نه ډډه وکړه. او دلیل يې دا ښايي چې د خبرو اترو پروسه افغانان نه څوک نور بهرني قوتونه په مخکې بوځي. د طالبانو د سپین بیرغ اوچتولو نه یواځې په کابل کې ، په واشنګټن کې هم د چارواکو وروځې وخوځولې. او په امریکا دا نیوکې راپورته شوی چې امریکا په یو وخت د افغانستان اثاثي قانون ، منتخب پارلیمان، لویه جرګه، ملي بیرغ او د طالبانو د القاعده څخه بیلتون ضمانت غواړي. او د بلې خوا د طالبانو هغه بیرغ هم مني د کوم تر لاندی چې بن لادن د اسلامي امارت برخه وه. د طالبانو په حفاظت کې وو. او د ۱۱م ستمبر په شان ترهګره پیښه کې ککړ وو. هم دغه نیوکې وې چې امریکا او د قطر حکومت یې مجبور کړل. د طالبانو نه غوښتنه وکړي په دوها کې د طالبانو د سیاسي دفتر دغه بیرغ بیرته کوز کړي. خبره یوازی د طالبانو د بیرغ خیژولو او کوزولو نه ده. د امن راوستو په لار کې کوم نور غټ خنډان پراته دي؟ امریکا د طالبانو نه دا غوښتنه کوي باید ځان د القاعده او ددغه ترهګرې ډلې د نورو پلویانو نه وساتي. دا ضمانت غواړي چې افغانستان په راتلونکې کې نه خو د امریکا او د نورو هیوادونو پر ضد استعمال شي. امریکاېي پوځي چې د طالبانو سره بندي دی خوشي کړی شي. او په بدل کې يي طالبان هم او افغان حکومت هم د ګوانتانامو جیل نه بندیان افغانان چې د طالبانو په پلوۍ نیول شوي دي خلاص کړی شي. افغانستان حکومت او اولس به د طالبانو هغه زیان معاف کړي چې بمي چاودنو، ځان مرګي بریدنونو او نورو عملیاتو کې افغان اولس او حکومتي خلکو ته اړولی دی. طالبان چې کوم اسلامي نظام غواړي او کوم بدلونونه دي چې په اثاثي قانون کې غواړي او یا بیا دا چې د افغانستان په آېین کې داسی څه دي چې د اسلام پر ضد دي؟ صدر حامد کرزۍ هم دري مهمې غوښتنې کړي دي. څنګه چې يې شک څرګند کړی د قطر پروسه چرته د خارجي قوتونو کومه نوې دسیسه خو نه ده؟ او بیا دا چې دغه خبری اتری به راتلونکې پړاو کې افغانستان ته منتقل شي. د روان جنګ او قتل عام خاتمه زر تر زره وشي. او بیا دا چې طالبان چرته د نورو قوتونو په لاس کې کارول کیدونکي ګوډاګي خو به نه وي؟ دی سره سم د پاکستان په اړه هم ډیر شکونه او اندیښنی شته. ولې څیړونکي واېي که یو ځل په ښه نیت د امن خبری اتری پیل شوي نو امکان ډیر دی چې ډیرې ستونزی به هوارې هم شي او د ډیرو د حل د پاره به نوې لاری چاری په راتلونکې کې پرانسی شي.